**ΔΙΚΑΙΟΛΟΓΗΤΙΚΑ ΓΙΑ ΣΥΝΑΨΗ ΣΥΜΒΑΣΗΣ ΕΙΔΙΚΕΥΟΜΕΝΟΥ ΙΑΤΡΟΥ:**

**α)** Αποδεικτικό παραλαβής της απόφασης τοποθέτησης

**β)** φωτοαντίγραφο αστυνομικής ταυτότητας ή διαβατηρίου

**γ)** -για πτυχία της ημεδαπής: φωτοαντίγραφο πτυχίου

-για πτυχία που χορηγήθηκαν από κράτη-μέλη της Ε.Ε: φωτοαντίγραφο του ξενόγλωσσου πτυχίου και της επικύρωσής του (σφραγίδα Χάγης) με φωτοαντίγραφο της επίσημης μετάφρασής του

-για πτυχία που χορηγήθηκαν από τρίτες χώρες (χώρες εκτός Ε.Ε.): φωτοαντίγραφο του ξενόγλωσσου πτυχίου με φωτοαντίγραφο της απόφασης του ΔΟΑΤΑΠ (ΔΙΚΑΤΣΑ) περί ισοτιμίας και αντιστοιχίας

**δ)** αντίγραφο άδειας ή βεβαίωσης άσκησης ιατρικού επαγγέλματος

**ε)** βεβαίωση εκπλήρωσης υπηρεσίας υπαίθρου και πιστοποιητικό ευδόκιμης άσκησης για το διάστημα προεκπαίδευσης στο νοσηλευτικό ίδρυμα (εφόσον ο ιατρός έχει υπηρετήσει την υπηρεσία υπαίθρου)

**στ)** γνωματεύσεις (α) Παθολόγου ή Γενικού Ιατρού και (β) Ψυχιάτρου

**ζ)** βεβαίωση εγγραφής σε Ιατρικό Σύλλογο

 **η)** πιστοποιητικό νοσηλευτικού ιδρύματος για την προϋπηρεσία στην ίδια ή άλλη ειδικότητα (αν υπάρχει προϋπηρεσία)

**θ)** υπεύθυνη δήλωση ότι δεν ασκεί ελεύθερο επάγγελμα ούτε κατέχει άλλη θέση σε δημόσιο και ιδιωτικό τομέα

**ι)** πιστοποιητικό ποινικού μητρώου τύπου Α ́ και στρατολογικής κατάστασης τύπου Α ́(αναζητούνται από τα νοσοκομεία αυτεπάγγελτα). Από το πιστοποιητικό στρατολογικής κατάστασης πρέπει να προκύπτει η εκπλήρωση των στρατιωτικών υποχρεώσεων (για τους έχοντες υποχρέωση) ή απαλλαγή από αυτές ή ότι οι ιατροί τελούν σε ισόχρονη της τοποθέτησής τους αναβολή στράτευσης.

Εκτός των ανωτέρω δικαιολογητικών θα χρειαστεί να προσκομίσει ο/η ειδικευόμενος-η ιατρός:

1. Αριθμό λογαριασμού Τραπέζης
2. Βεβαίωση Απογραφής ΕΦΚΑ όπου αναφέρεται ο αριθμός Μητρώου.

Μπορείτε να βρείτε τον αριθμό μητρώου σας μέσω της ηλεκτρονικής υπηρεσίας «Βεβαίωση Απογραφής» η οποία βρίσκεται στις Ηλεκτρονικές Υπηρεσίες του ιστότοπου του e-ΕΦΚΑ. Για τη χρήση της υπηρεσίας θα χρειαστείτε κωδικούς Taxisnet

<https://www.efka.gov.gr/el/elektronikes-yperesies/bebaiose-apographes>